b'\n_START_ARTICLE_\nLietuvos politolog\xc5\xb3 asociacija\n_START_PARAGRAPH_\nLietuvos politolog\xc5\xb3 asociacija \xe2\x80\x93 Lietuvos savaranki\xc5\xa1ka visuomenin\xc4\x97 organizacija, vienijanti politologus, t. p. kitus besidomin\xc4\x8dius politikos mokslu ar kitaip su juo susijusius asmenis. B\xc5\xabstin\xc4\x97 Vilniuje, Vokie\xc4\x8di\xc5\xb3 g. 10-210.\n_START_SECTION_\nIstorija\n_START_PARAGRAPH_\nLietuvos politolog\xc5\xb3 asociacija \xc4\xafkurta 1991 m. Vilniuje, vienija daugiau kaip 70 nari\xc5\xb3 (2008 m.). Asociacija skatina Lietuvos politikos moksl\xc5\xb3 pl\xc4\x97tr\xc4\x85, skleid\xc5\xbeia informacij\xc4\x85 apie politikos moksl\xc5\xb3 laim\xc4\x97jimus ir naujoves. Nuo 1994 m. Tarptautin\xc4\x97s politikos moksl\xc5\xb3 asociacijos (International Political Science Association, IPSA) nar\xc4\x97, dalyvauja jos konferencijose ir tyrim\xc5\xb3 komitet\xc5\xb3 veikloje. Asociacija ir Vilniaus universiteto Tarptautini\xc5\xb3 santyki\xc5\xb3 ir politikos moksl\xc5\xb3 institutas rengia metines konferencijas, seminarus, nuo 1995 m. leid\xc5\xbeia \xc5\xbeurnal\xc4\x85 \xe2\x80\x9ePolitologija\xe2\x80\x9c ir informacin\xc4\xaf biuleten\xc4\xaf.'